আব্বোসবেক ফায়জুল্লায়েভ
আব্বোসবেক সাইদিয়ন অগলি ফায়জুল্লায়েভ (উজবেক: Аббосбек Файзуллаев; জন্ম: ৩ অক্টোবর ২০০৩; আব্বোসবেক ফায়জুল্লায়েভ নামে সুপরিচিত) হলেন একজন উজবেক পেশাদার ফুটবল খেলোয়াড়। তিনি বর্তমানে রুশ ক্লাব সিএসকেএ মস্কো এবং উজবেকিস্তান জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন। ২০২২ সালে, ফায়জুল্লায়েভ উজবেকিস্তান অনূর্ধ্ব-১৯ দলের হয়ে উজবেকিস্তানের বয়সভিত্তিক পর্যায়ে অভিষেক করেছিলেন। প্রায় এক বছর যাবত উজবেকিস্তানের বয়সভিত্তিক দলের হয়ে খেলার পর, তিনি ২০২৩ সালে উজবেকিস্তানের হয়ে আন্তর্জাতিক পর্যায়ে অভিষেক করেছেন; উজবেকিস্তানের জার্সি গায়ে তিনি এপর্যন্ত ১৩ ম্যাচে ৪টি গোল করেছেন।